Cuneiform Tablet CCT 3 13 (BM 113346)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi₄-ma um-ma {d}en-LÍL-ba-ni-ma KÙ.BABBAR ša šé-ep šu-IŠTAR ša i-li-kà-ni ší-mu-um ša-im iš-tí a-li-ki-im pá-ni-im-ma šu-IŠTAR né-ba-kam i-na 21 ma-na KÙ.BABBAR ša šé-ep a-lá-bi-im 8 ma-na KÙ.BABBAR ak-šu-ud um-ma ša-zu-úz-ta-kà-ma 13 ma-na KÙ.BABBAR a-na ḫu-bu-li-šu ù ḫu-bu-ul e-na-a-šur ni-iš-qúl KÙ.BABBAR ša šé-ep {d}UTU-tap-pá-ì a-dí-ni lá e-ru-ba-am i qá-ṭá-ra wa-áš-bu KÙ.BABBAR ki-ma e-ru-ba-ni a ma-lá té-er-tí-kà ší-ma-am ni-ša-am-ma iš-tí a-li-ki-ma pá-ni-im-ma a-na-ku a-ba-ta-qám ú lu-qú-tám ša šé-ep {d}UTU-tap-pá-i iš-tí-a-ma ú-šé-ta-qám 5 ma-na KÙ.BABBAR ša a-šur-re-ṣú-um ú e-lá-lí šu-IŠTAR ša ub-lá-ni ší-mu-um ša-im-ma iš-tí šu-IŠTAR-ma i-lá-kam 10 ma-na KÙ.BABBAR ša šu-IŠTAR ša qá-at-kà ša-ak-na-at-ni šu-IŠTAR ší-ma-am ša ba-lá-ṭí-šu iš-am-ma i ší-mì-im qá-at-kà ša-ak-na-at mì-ma a-nim šu-IŠTAR i-ra-de₈-a-kum i za-kà KÙ.BABBAR ú lu-qú-tim i pá-ni-im-ma a-li-ki-im ma-lá ṣú-ba-tù ù AN.NA i-za-ku-a-ku-ni té-er-tí i-lá-kà-kum